**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  1 – 6 – 2025

**ΑΜΑΡΟΥΣΙΟΥ Αρ. Πρ.:** 118

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ : ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**Κοινοποίηση: Δ. Ο. Ε., Συλλόγους Εκπ/κών Π. Ε. της χώρας**

**ΨΗΦΙΣΜΑ**

**Στηρίζουμε την πρωτοβουλία Πορεία προς τη Γάζα!**

**Ενάντια στον γενοκτονικό πόλεμο του Ισραήλ στην Παλαιστίνη, με τη στήριξη του αμερικάνικου και ευρωπαϊκού ιμπεριαλισμού!**

**ΟΛΟΙ/ΟΛΕΣ την Τετάρτη 4 Ιουνίου 2025 στις 19:00 στο ΣΥΝΤΑΓΜΑ**

Στη Γάζα το κράτος – δολοφόνος του Ισραήλ εξαπέλυσε και εξαπολύει καθημερινά νέα, χωρίς ιστορικό προηγούμενο εγκλήματα σε βάρος του πολύπαθου και αδούλωτου Παλαιστινιακού λαού. Χωρίς ιστορικό προηγούμενο είναι και τα φρικιαστικά διαγγέλματα που περιγράφουν την εξόντωση και εκδίωξη εκατομμυρίων ανθρώπων από την Γη τους, ως δικαίωμα της νέας άριας φυλής. Ο ασφυκτικός αποκλεισμός και η απαγόρευση εισόδου ανθρωπιστικής βοήθειας, ο βομβαρδισμός της τελευταίας μονάδας αφαλάτωσης που παρείχε πόσιμο νερό και αναρίθμητες αποτρόπαιες πράξεις, που όλες συνιστούν εγκλήματα κατά τις ανθρωπότητας, διαμορφώνουν συνθήκες λιμού και μαζικής εξόντωσης του πληθυσμού της. Με πλήρη πολιτική και στρατιωτική κάλυψη από τις ΗΠΑ και τους άλλους δυτικούς συμμάχους τους, που διατηρούν τη «στρατηγική συνεργασία» και την στήριξη του κράτους – δολοφόνου, το Ισραήλ συνεχίζει τα εγκλήματα σε βάρος του Παλαιστινιακού λαού και χαράζει πορεία νέας κλιμάκωσης του γενοκτονικού πολέμου στη Λωρίδα της Γάζας, όπως και της σκληρής κατοχικής βίας στη Δυτική Όχθη. Η σωστή πλευρά της ιστορίας είναι ορατή σε κάθε προοδευτικό άνθρωπο!

Απέναντι σ’ αυτήν την πολεμική θηριωδία η αναγκαιότητα συμπαράστασης στον ηρωικό αγώνα των Παλαιστινίων είναι πολύ μεγάλη, και απαιτείται με κάθε δυνατό τρόπο, με πορείες και διαδηλώσεις, με εκδηλώσεις ενημέρωσης, με απαίτηση για διακοπή κάθε σχέσης της ελληνικής κυβέρνησης με το κράτος δολοφόνο του Ισραήλ, με μποϋκοτάζ των προϊόντων εταιρειών ισραηλινών συμφερόντων ή εταιρειών που ενισχύουν το Ισραήλ, τώρα και με την march to Gaza, πρωτοβουλία που στηρίζουμε με όλες μας τις δυνάμεις!

Σε νέο μεγάλο συλλαλητήριο καλούν οι Παλαιστινιακές οργανώσεις στην Ελλάδα (Παλαιστινιακή Παροικία, Ένωση Παλαιστινίων Εργαζομένων κ.ά.) την Τετάρτη 4 Ιούνη 2025, στις 19:00, στο Σύνταγμα για να σταματήσει η γενοκτονία στη Γάζα, να ανοίξουν οι δρόμοι για να περάσει άμεσα η ανθρωπιστική βοήθεια, να πάψει κάθε συνεργασία της Ελλάδας με το Ισραήλ και να απελευθερωθεί η Παλαιστίνη. Οι παλαιστινιακές οργανώσεις καλούν όλα τα σωματεία και τους φορείς, τις συλλογικότητες και τους συλλόγους, τα πολιτικά κόμματα και οργανώσεις να δώσουν το παρών στις 4 Ιούνη στο Σύνταγμα, στο μεγάλο παλλαϊκό συλλαλητήριο αλληλεγγύης.

**Το Δ. Σ. του Συλλόγου Εκπ/κών Π. Ε. Αμαρουσίου καλεί τα μέλη του να συμμετέχουν μαζικά στη διαμαρτυρία – συγκέντρωση της Τετάρτης 4 Ιουνίου 2025 στις 19:00 στο Σύνταγμα.**

**ΔΕΝ ΥΠΑΡΧΕΙ ΕΙΡΗΝΗ ΧΩΡΙΣ ΔΙΚΑΙΟΣΥΝΗ – ΛΕΥΤΕΡΙΑ ΣΤΗΝ ΠΑΛΑΙΣΤΙΝΗ**

